Канон покаянный
ко Господу нашему Иисусу Христу *
Глас 6-й.
Песнь 1
Ирмоˆс: Я˜ко по суˆху пешешеˆствовав Израˆиль, по беˆздне стопаˆми, гониˆтеля фараоˆна виˆдя потопляˆема, Боˆгу побеˆдную песнь поиˆм, вопияˆше.
Припев: Помиˆлуй мя, Боˆже, помиˆлуй мя.
Ныˆне приступиˆх аз греˆшный и обременеˆнный к Тебеˆ, Владыˆце и Боˆгу моемуˆ; не смеˆю же взираˆти на неˆбо, тоˆкмо молюˆся, глагоˆля: даждь ми, Гоˆсподи, ум, да плаˆчуся дел моиˆх гоˆрько.
О, гоˆре мне греˆшному! Паˆче всех человеˆк окаяˆнен есмь, покаяˆния несть во мне; даждь ми, Гоˆсподи, слеˆзы, да плаˆчуся дел моиˆх гоˆрько.
Слава: Безуˆмне окаяˆнне человеˆче, в леˆности вреˆмя губиˆши; помыˆсли житиеˆ твоеˆ, и обратиˆся ко Гоˆсподу Боˆгу, и плаˆчися о деˆлех твоиˆх гоˆрько.
И ныне: Маˆти Боˆжия Пречиˆстая, воззриˆ на мя греˆшнаго, и от сеˆти диаˆволи избаˆви мя, и на путь покаяˆния настаˆви мя, да плаˆчуся дел моиˆх гоˆрько.
Песнь 3
Ирмоˆс: Несть свят, яˆкоже Ты, Гоˆсподи Боˆже мой, вознесыˆй рог веˆрных Твоиˆх, Блаˆже, и утвердиˆвый нас на каˆмени исповеˆдания Твоегоˆ.
Внегдаˆ постаˆвлени буˆдут престоˆли на Судиˆщи Страˆшнем, тогдаˆ всех человеˆк делаˆ обличаˆтся; гоˆре таˆмо буˆдет греˆшным, в муˆку отсылаˆемым; и то веˆдущи, душеˆ мояˆ, покаˆйся от злых дел твоиˆх.
Праˆведницы возраˆдуются, а греˆшнии восплаˆчутся, тогдаˆ никтоˆже возмоˆжет помощиˆ нам, но делаˆ наˆша осуˆдят нас; теˆмже преˆжде концаˆ покаˆйся от злых дел твоиˆх.
Слава: Увыˆ мне великогреˆшному, иˆже деˆлы и мыˆсльми оскверниˆвся, ни каˆпли слез имеˆю от жестосеˆрдия; ныˆне возниˆкни от землиˆ, душеˆ мояˆ, и покаˆйся от злых дел твоиˆх.
И ныне: Се, взываˆет, Госпожеˆ, Сын Твой, и поучаˆет нас на доˆброе, аз же греˆшный добраˆ всегдаˆ беˆгаю; но Ты, Миˆлостивая, помиˆлуй мя, да покаˆюся от злых моиˆх дел.
Седален, глас 6-й
Помышляˆю день страˆшный, и плаˆчуся деяˆний моиˆх лукаˆвых: каˆко отвещаˆю Безсмеˆртному Царюˆ, илиˆ коˆим дерзновеˆнием воззрюˆ на Судиюˆ, блуˆдный аз? Благоутроˆбный О˜тче, Сыˆне Единороˆдный, и Дуˆше Святыˆй, помиˆлуй мя.
Слаˆва Отцуˆ, и Сыˆну, и Святоˆму Дуˆху, и ныˆне и приˆсно, и во веˆки векоˆв. Амиˆнь.
Богородичен
Свяˆзан мноˆгими ныˆне плениˆцами грехоˆв, и содержиˆмь люˆтыми страстьмиˆ и бедаˆми, к Тебеˆ прибегаˆю, моемуˆ спасеˆнию, и вопиюˆ: помозиˆ ми, Деˆво, Маˆти Боˆжия.
Песнь 4
Ирмоˆс: Христоˆс мояˆ сиˆла, Бог и Госпоˆдь, честнаˆя Цеˆрковь боголеˆпно поеˆт, взываˆющи от смыˆсла чиˆста, о Гоˆсподе праˆзднующи.
Широˆк путь зде и угоˆдный слаˆсти твориˆти, но гоˆрько буˆдет в послеˆдний день, егдаˆ душаˆ от теˆла разлучаˆтися буˆдет: блюдиˆся от сих, человеˆче, Цаˆрствия раˆди Боˆжия.
Почтоˆ убоˆгаго обиˆдиши, мзду наеˆмничу удеˆржуеши, браˆта твоегоˆ не люˆбиши, блуд и гоˆрдость гоˆниши? Остаˆви уˆбо сияˆ, душеˆ мояˆ, и покаˆйся Цаˆрствия раˆди Боˆжия.
Слава: О безуˆмный человеˆче, докоˆле углебаˆеши, яˆко пчелаˆ, собираˆющи богаˆтство твоеˆ? Вскоˆре бо погиˆбнет, яˆко прах и пеˆпел; но боˆлее взыщиˆ Цаˆрствия Боˆжия.
И ныне: Госпожеˆ Богороˆдице, помиˆлуй мя греˆшнаго, и в добродеˆтели укрепиˆ, и соблюдиˆ мя, да наˆглая смерть не похиˆтит мя неготоˆваго, и доведиˆ мя, Деˆво, Цаˆрствия Боˆжия.
Песнь 5
Ирмоˆс: Боˆжиим свеˆтом Твоиˆм, Блаˆже, уˆтренюющих Ти дуˆши любоˆвию озариˆ, молюˆся, Тя веˆдети, Слоˆве Боˆжий, иˆстиннаго Боˆга, от мраˆка грехоˆвнаго взываˆюща.
Воспомяниˆ, окаяˆнный человеˆче, каˆко лжам, клеветаˆм, разбоˆю, неˆмощем, люˆтым звереˆм, грехоˆв раˆди порабощеˆн есиˆ; душеˆ мояˆ греˆшная, тогоˆ ли восхотеˆла есиˆ?
Трепеˆщут ми уˆди, всеˆми бо сотвориˆх винуˆ: очиˆма взираˆяй, ушиˆма слыˆшай, языˆком злаˆя глагоˆляй, всегоˆ себеˆ гееˆнне предаяˆй; душеˆ мояˆ греˆшная, сегоˆ ли восхотеˆла есиˆ?
Слава: Блудникаˆ и разбоˆйника каˆющася прияˆл есиˆ, Спаˆсе, аз же едиˆн леˆностию грехоˆвною отягчиˆхся, и злым делоˆм порабоˆтихся; душеˆ мояˆ греˆшная, сегоˆ ли восхотеˆла есиˆ?
И ныне: Диˆвная и скоˆрая Помоˆщнице всем человеˆком, Маˆти Боˆжия, помозиˆ мне недостоˆйному, душаˆ бо мояˆ греˆшная тогоˆ восхотеˆ.
Песнь 6
Ирмоˆс: Житеˆйское моˆре воздвизаˆемое зря напаˆстей буˆрею, к тиˆхому пристаˆнищу Твоемуˆ притеˆк, вопиюˆ Ти: возведиˆ от тли живоˆт мой, Многомиˆлостиве.
Житиеˆ на землиˆ блуˆдно пожиˆх, и дуˆшу во тьму предаˆх, ныˆне уˆбо молюˆ Тя, Миˆлостивый Владыˆко: свободиˆ мя от рабоˆты сеяˆ враˆжия, и даждь ми раˆзум твориˆти воˆлю Твоюˆ.
Кто твориˆт таковаˆя, яˆкоже аз? Я˜коже бо свинияˆ лежиˆт в калуˆ, таˆко и аз грехуˆ служуˆ. Но Ты, Гоˆсподи, истоˆргни мя от гнуˆса сегоˆ, и даждь ми сеˆрдце твориˆти заˆповеди Твояˆ.
Слава: Воспряниˆ, окаяˆнный человеˆче, к Боˆгу, воспомянуˆв свояˆ согрешеˆния, припаˆдая ко Творцуˆ, слезяˆ и стеняˆ; Тоˆйже яˆко милосеˆрд, даст ти ум знаˆти воˆлю Своюˆ.
И ныне: Богороˆдице Деˆво, от виˆдимаго и невиˆдимаго зла сохраниˆ мя, Пречиˆстая, и приимиˆ молиˆтвы мояˆ, и донесиˆ яˆ Сыˆну Твоемуˆ, да даст ми ум твориˆти воˆлю Егоˆ.
Кондак
Душеˆ мояˆ, почтоˆ грехаˆми богатеˆеши, почтоˆ воˆлю диаˆволю твориˆши, в чесоˆм надеˆжду полагаˆеши? Престаˆни от сих, и обратиˆся к Боˆгу с плаˆчем, зовуˆщи: Милосеˆрде Гоˆсподи, помиˆлуй мя греˆшнаго.
Икос
Помыˆсли, душеˆ мояˆ, гоˆрький час смеˆрти и страˆшный суд Творцаˆ твоегоˆ и Боˆга: А˜нгели бо гроˆзнии поˆймут тя, душеˆ, и в веˆчный огнь введуˆт; уˆбо преˆжде смеˆрти покаˆйся, вопиюˆщи: Гоˆсподи, помиˆлуй мя греˆшнаго.
Песнь 7
Ирмоˆс: Росодаˆтельну уˆбо пещь содеˆла А˜нгел преподоˆбным отрокоˆм, халдеˆи же опаляˆющее велеˆние Боˆжие мучиˆтеля увещаˆ вопиˆти: благословеˆн есиˆ, Боˆже отеˆц наˆших.
Не надеˆйся, душеˆ мояˆ, на тлеˆнное богаˆтство и на непраˆведное собраˆние, вся бо сияˆ не веˆси комуˆ остаˆвиши, но возопиˆй: помиˆлуй мя, Христеˆ Боˆже, недостоˆйнаго.
Не уповаˆй, душеˆ мояˆ, на телеˆсное здраˆвие и на скоромимоходяˆщую красотуˆ: виˆдиши бо, яˆко сиˆльнии и младиˆи умираˆют; но возопиˆй: помиˆлуй мя, Христеˆ Боˆже, недостоˆйнаго.
Слава: Воспомяниˆ, душеˆ мояˆ, веˆчное житиеˆ, Цаˆрство Небеˆсное, уготоˆванное святыˆм, и тьму кромеˆшнюю, и гнев Боˆжий злым, и возопиˆй: помиˆлуй мя, Христеˆ Боˆже, недостоˆйнаго.
И ныне: Припадиˆ, душеˆ мояˆ, к Боˆжией Маˆтери, и помолиˆся Той: есть бо скоˆрая Помоˆщница каˆющимся, умоˆлит Сыˆна Христаˆ Боˆга, и помиˆлует мя недостоˆйнаго.
Песнь 8
Ирмоˆс: Из плаˆмене преподоˆбным роˆсу источиˆл есиˆ, и праˆведнаго жеˆртву водоˆю попалиˆл есиˆ: всяˆ бо твориˆши, Христеˆ, тоˆкмо еˆже хотеˆти. Тя превозноˆсим во вся веˆки.
Каˆко не иˆмам плаˆкатися, егдаˆ помышляˆю смерть? Виˆдех бо во гроˆбе лежаˆща браˆта моегоˆ, безслаˆвна и безобраˆзна. Что уˆбо чаˆю, и на что надеˆюся? Тоˆкмо даждь ми, Гоˆсподи, преˆжде концаˆ покаяˆние. (Дважды.)
Слава: Веˆрую, яˆко прииˆдеши судиˆти живыˆх и меˆртвых, и вси во своеˆм чиˆну стаˆнут, стаˆрии и младиˆи, владыˆки и княˆзи, деˆвы и свящеˆнницы; где обряˆщуся аз? Сегоˆ раˆди вопиюˆ: даждь ми, Гоˆсподи, преˆжде концаˆ покаяˆние.
И ныне: Пречиˆстая Богороˆдице, приимиˆ недостоˆйную молиˆтву моюˆ, и сохраниˆ мя от наˆглыя смеˆрти, и даˆруй ми преˆжде концаˆ покаяˆние.
Песнь 9
Ирмоˆс: Боˆга человеˆком невозмоˆжно виˆдети, на Негоˆже не смеˆют чиˆни А˜нгельстии взираˆти; Тобоˆю же, Всечиˆстая, явиˆся человеˆком Слоˆво воплощеˆнно; Егоˆже величаˆюще, с Небеˆсными воˆи Тя ублажаˆем.
Ныˆне к вам прибегаˆю, А˜нгели, Архаˆнгели, и вся Небеˆсныя Сиˆлы, у Престоˆла Боˆжия стояˆщии, молиˆтеся ко Творцуˆ своемуˆ, да избаˆвит дуˆшу моюˆ от муˆки веˆчныя.
Ныˆне плаˆчуся к вам, святиˆи патриаˆрси, цаˆрие и пророˆцы, апоˆстоли и святиˆтели, и вси избраˆннии Христоˆвы: помозиˆте ми на Судеˆ, да спасеˆт дуˆшу моюˆ от сиˆлы враˆжия.
Слава: Ныˆне к вам воздежуˆ руˆце, святиˆи муˆченицы, пустыˆнницы, деˆвственницы, праˆведницы, и вси святиˆи, моляˆщиися ко Гоˆсподу за весь мир, да помиˆлует мя в час смеˆрти моеяˆ.
И ныне: Маˆти Боˆжия, помозиˆ ми, на Тя сиˆльне надеˆющемуся, умолиˆ Сыˆна Своегоˆ, да постаˆвит мя недостоˆйнаго одеснуˆю Себеˆ, егдаˆ сяˆдет судяˆй живыˆх и меˆртвых. Амиˆнь.
Молитва ко Господу нашему Иисусу Христу
Владыˆко Христеˆ Боˆже, И˜же Страстьмиˆ Твоиˆми страˆсти мояˆ исцелиˆвый, и яˆзвами Твоиˆми яˆзвы мояˆ уврачеваˆвый, даˆруй мне, мноˆго Тебеˆ прегрешиˆвшему, слеˆзы умилеˆния; сраствориˆ моемуˆ теˆлу от обоняˆния Животворяˆщаго Теˆла Твоегоˆ, и насладиˆ дуˆшу моюˆ Твоеˆю Честноˆю Кроˆвию, от гоˆрести, еˆюже мя сопротиˆвник напоиˆ; возвыˆси мой ум к Тебеˆ, доˆлу пониˆкший, и возведиˆ от проˆпасти погиˆбели, яˆко не иˆмам покаяˆния, не иˆмам умилеˆния, не иˆмам слезыˆ утеˆшительныя, возводяˆщия чаˆда ко своемуˆ наслеˆдию. Омрачиˆхся умоˆм в житеˆйских страстеˆх, не могуˆ воззреˆти к Тебеˆ в болеˆзни, не могуˆ согреˆтися слезаˆми яˆже к Тебеˆ любвеˆ. Но, Владыˆко Гоˆсподи Иисуˆсе Христеˆ, Сокроˆвище благиˆх, даˆруй мне покаяˆние всецеˆлое и сеˆрдце люботруˆдное во взыскаˆние Твоеˆ, даˆруй мне благодаˆть Твоюˆ, и обновиˆ во мне зраˆки Твоегоˆ оˆбраза. Остаˆвих Тя, не остаˆви менеˆ; изыˆди на взыскаˆние моеˆ, возведиˆ к паˆжити Твоеˆй, и сопричтиˆ мя овцаˆм избраˆннаго Твоегоˆ стаˆда, воспитаˆй мя с ниˆми от злаˆка Божеˆственных Твоиˆх Таˆинств, молиˆтвами Пречиˆстыя Твоеяˆ Маˆтере, и всех святыˆх Твоиˆх. Амиˆнь.